laion/Wikipedia-Exotic huggingface dataset:
דרום קיפצ'קיה

דרום קיפצ'קיה (בטורקית: Güney Kıpçakya) הוא שם שטבעו ההיסטוריונים הטורקים, פהרטין קירזיאוגלו ויונוס זאירק המתייחס לאזורי הספר של דרום הקווקז הכוללים את האזורים ההיסטוריים של גאורגיה וארמניה, וכעת הם חלק מטורקיה. על פי היסטוריונים אלה, אזורים אלה היו מיושבים לכאורה, בימי הביניים, על ידי הקיפצ'קים הטורקים, שגויסו על ידי מלכי הממלכה המאוחדת של גאורגיה, ובסופו של דבר התנצרו ברובם, עד לכיבוש האזור על ידי האימפריה העות'מאנית, שהמירה את דתם לאסלאם. מחקרים היסטוריים המעלות טענות בדבר אי היות אזורים אלה גאורגיים או ארמניים, או טענות בדבר ייחוס טורקי לאזורים אלה, עודדו, במידה מסוימת, על ידי השלטונות הטורקיים, אבל ספגו ביקורת נוקבת על ידי היסטוריונים מערביים, גאורגיים וארמניים, וכונו "עיוות לאומני של ההיסטוריה של האזור". הים השחור: Encyclopedic Dictionary (Özhan Öztürk. Karadeniz: Ansiklopedik Sözlük. 2. Cilt. Heyamola Publishing. Istanbul. 2005. ISBN 9756121009.) Paul J. Magnarella (1979), The Peasant Venture: Tradition, Migration and Change among Georgian Peasants in Turkey. Schenkman Publishing Company: Cambridge, MA. ISBN 081618271X. יונוס זאירק (2001), Acaristan ve Acarlar, ISBN 9759763508, (בטורקית) כריס האן (2003), היסטוריה ואתניות באנטוליה, מוסד מקס לסוציאל-אנתרופולוגיה, חוברת עבודה מספר 50, ISSN 1615-4568, (באנגלית) Zulalyan, Manvel Karapeti (1970), Voprosy drevneĭ i srednevekovoĭ istorii Armenii, pp. 32, 106, 107. Izd-vo. Akademii Nauk Armianskoĭ SSR.(ברוסית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
ישכר פרנקנטהל

ישכר פרנקנטהל (נולד בשנת 1956) הוא פוליטיקאי ישראלי שכיהן כראש עיריית בני ברק (2003–2008) וכראש מועצת עמנואל (2003–1996). כיום יו"ר הוועדה המקומית לתכנון ובניה אצבע הגליל. נולד בישראל, בנם של יואל ושרה פרנקנטהל, משתייך לחסידות גור. בוגר מוסדות החינוך של גור. בשנות ה-90 כיהן כגזבר ומזכיר העיר אלעד ולאחר מכן כמנהל לשכתו של ראש המועצה המקומית עמנואל. בין השנים 1996–2003 כיהן כראש מועצת עמנואל. בשנת 2003, כשנה לפני תום תקופת כהונתו, התפטר מתפקידו בעמנואל כדי לשמש נציג הסיעה המרכזית באגודת ישראל לראשות עיריית בני ברק, מכח הסכם רוטציה קואליציוני בין אגודת ישראל לדגל התורה. פרנקנטהל החליף בתפקיד את מרדכי קרליץ. פרנקנטהל הובא לעיריית בני ברק על מנת לשפר את מצבה הכלכלי שהיה בשפל באותן שנים. בזמנו אושרו תוכניות המתאר למתחם מגדלי ב.ס.ר. בבני ברק (חלק משכונת BBC) והוחל בבנייתם. על פי הסכם בין שתי המפלגות, סיים פרנקנטהל את תפקידו כראש עיריית בני ברק בתום קדנציה אחת, לטובת נציג דגל התורה. מחליפו היה יעקב אשר. לאחר סיום תפקידו שימש כמנהל ישיבת גור בבני ברק. החל מדצמבר 2010 כיהן כיו"ר הוועדה המקומית לתכנון ובניה אצבע הגליל, המאגדת תחת סמכותה את היישובים: מטולה, יסוד המעלה, חצור הגלילית, ראש פינה וטובא-זנגרייה. החל מ-2017, הוא מכהן כיו"ר ועדה מרחבית לתכנון ובניה מזרח השרון, וכן חבר הוועדה הגאוגרפית - ירושלים, יו"ש ושפלה. ישכר פרנקנטהל - ללא רבב - "קול העיר" 10.09.2008 ענת ג'ורג'י, אושרה להתנגדויות תוכנית להקמת אזור תעשייה חדש בצפון בני ברק, באתר הארץ, 27 בפברואר 2006 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
סמל הוואי

סמל מדינת הוואי הנוכחי מקורו בסמל רפובליקת הוואי שאף הוא מתבסס על סמל ממלכת הוואי. הסמל הנוכחי התקבל עם סיפוחה של הוואי לארצות הברית בשנת 1900. באותה עת נכתב בראש הסמל "טריטוריית הוואי" במקום שמה של הרפובליקה. עם הפיכתה של הוואי למדינה שונה הכיתוב ל"מדינת הוואי" (באנגלית: State of Hawaii). במרכז הסמל מגן המחולק לארבעה רביעים. על הרביע השמאלי העליון, והימני התחתון מופיעים פסים בצבעי אדום, לבן וכחול. בכל אחד משני רביעים אלה ארבעה פסים, וביחד שמונה פסים המסמלים את שמונה האיים העיקריים של הוואי. הרביע הימני העליון והשמאלי התחתון צבועים בצהוב ומכילים מוט המסמל שלטון וסמכות. מוט זה היה המוט שנישא לפני המלך וסימל את שלטונו וסמכותו. במרכז הסמל מצויר כוכב המסמל את הכוכב החמישים שנוסף לדגל ארצות הברית עם הצטרפות הוואי כמדינה. משני צידי מגן האבירים שני תומכים - משמאל, המלך קמהאמהא הגדול אשר איחד את איי הוואי תחת שלטונו, ומימין הנפשה של ה"חירות", המחזיקה בידה את דגל הוואי. שני תומכים אלה מסמלים את השלטון שהיה בהוואי בעבר (השלטון המלוכני) והשלטון הנוכחי בהוואי (הדמוקרטיה). מעל המגן מופיעה שמש זורחת - המסמלת את "הולדת" המדינה החדשה ורשומה שנת קבלתה של הוואי כמדינה לארצות הברית - 1959. מתחת המגן - עוף החול העולה מתוך עלי טארו, בננה ושרך. עוף החול מסמל את עלייתה של המדינה החופשית המודרנית מתוך המדינה המלוכנית הישנה. העלים מסמלים את הצמחייה הנפוצה באי. בתחתית הסמל מופיע מוטו המדינה: "אואה מאו קה אאה או קא איינא אי קא פונו" - "החיים של האדמה מבוססים על הצדיקות". מוטו זה נקבע על ידי המלך קמהאמהא השלישי בשנת 1843 לאחר שנכשל ניסיון של הצי המלכותי הבריטי לכבוש את האיים. ערך זה הוא קצרמר בנושא סמלים ובנושא הוואי. אתם מוזמנים לתרום לוויקיפדיה ולהרחיב אותו.
אולימפיאדת סאפורו (1972)

אולימפיאדת החורף ה-11 נערכה מ-3 בפברואר עד 13 בפברואר 1972 בעיר סאפורו שביפן וב-4 אתרים נוספים. היו אלה משחקי החורף הראשונים שנערכו ביבשת אסיה. יוקיו קאסאיה (יפן יפן) זכה במדליית זהב בקפיצות סקי, מדליית הזהב הראשונה של יפן, המארחת, באולימפיאדת חורף. גלינה קולקובה (ברית המועצות ברית המועצות) זכתה בכל שלוש מדליות הזהב האפשריות בסקי למרחקים (קרוס קאנטרי). ארד סחנק (הולנד הולנד) זכה ב-3 מדליות זהב בהחלקה מהירה. מארי טרז נאדיג (שווייץ שווייץ) זכתה בשתי מדליות זהב בסקי אלפיני, בגלישה במורד ("דאון היל") ובסלאלום ענק. מנגר סולברג (נורווגיה נורווגיה) היה לספורטאי הראשון שהגן על תוארו בתחרות ל-20 ק"מ ביאתלון. אולימפיאדת החורף 1940 מדיה וקבצים בנושא אולימפיאדת סאפורו בוויקישיתוף אתר האינטרנט הרשמי של אולימפיאדת סאפורו (באנגלית) אולימפיאדת סאפורו, באתר אנציקלופדיה בריטניקה (באנגלית)
שלוון טלוא-ראש

שלוון טלוא-ראש (שם מדעי: Eirenis rothii) הוא נחש לא ארסי ממשפחת הזעמניים, והוא בין הנפוצים שבנחשי ארץ ישראל. השלוון אינו תוקפני, וכאשר מותקף, הוא מנסה לברוח ומפריש חומר בעל ריח דוחה מפתח הביב, לעיתים רחוקות הוא אף עלול לנשוך, אך מכיוון ששיניו קטנות הנשיכה כמעט אינה מורגשת. הוא עשוי להגיע לאורך של כ-35 סנטימטרים וגופו דק ועדין. צבעו בז' מלבד ראשו, אשר מלבד שני פסי צבע בהירים, בגוונים של צהוב ובז' שחור ברובו המוחלט. תזונתו מורכבת בעיקר מחרקים, עכבישים ונדלים. השלוון פעיל בעיקר בלילה, אך עשוי להימצא גם בשעות בין הערביים. בעונת הרבייה מטילה הנקבה 2ביצים לבנות בקרקע לחה. כעבור חודשיים בוקעים הצעירים. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 193-194 מדיה וקבצים בנושא שלוון טלוא-ראש בוויקישיתוף שלוון טלוא-ראש, באתר ITIS (באנגלית) שלוון טלוא-ראש, באתר NCBI (באנגלית) שלוון טלוא-ראש, באתר Animal Diversity Web (באנגלית) שלוון טלוא-ראש, באתר האנציקלופדיה של החיים (באנגלית) שלוון טלוא-ראש, באתר GBIF (באנגלית) שלוון טלוא-ראש באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
69 (תנוחה)

69 היא תנוחה מינית בה זוג אנשים ממקמים את עצמם כך שהפה של כל אחד מהם מופנה לאיבר המין של האחר. במצב זה יכולים השניים לבצע מין אוראלי הדדי. ניתן לבצע את התנוחה בשכיבה, כאשר האחד שוכב על האחר או על יד האחר. לחלופין, ניתן לבצעה בעמידה כאשר האחד מחזיק את האחר במהופך. בתנוחה זו, בין אם בשכיבה ובין אם בעמידה, הגישה לאיברי המין היא מהכיוון ההפוך, גישה אשר יוצרת, לכאורה, תחושה שונה מזו המתקבלת במין אוראלי רגיל. התנוחה מאפשרת למבצעים אותה לחוות גירוי מיני במקביל לביצוע המין האוראלי, אך היא עשויה גם להסיח את הדעת של המעוניין להתרכז בעינוג ובסיפוק האחר בלבד. תנוחה זו עשויה להיות לא נוחה כאשר גובהם של בני הזוג אינו דומה. מקור שם התנוחה הוא ההתייחסות לעובדה שהמספר 6 הוא ההיפוך של המספר 9, עובדה המזכירה את תנוחת הזוג. דוגי סטייל מדיה וקבצים בנושא 69 בוויקישיתוף
אולימפיאדת אינסברוק (1976)

אולימפיאדת החורף ה-12 נערכה מ-3 בפברואר עד 13 בפברואר 1976 בעיר אינסברוק שבאוסטריה. המשחקים של שנת 1976 היו אמורים להיערך בדנוור, שבארצות הברית, אולם לאחר שתושבי העיר הצביעו בשנת 1972 נגד עריכת המשחקים בעירם, הוחלט שוב לערוך את המשחקים באינסברוק (בפעם הראשונה נערכו המשחקים בעיר זו בשנת 1964). בשל העובדה שהמשחקים נערכו בעיר זו בפעם השנייה, הודלקו שני לפידים אולימפיים. מדיה וקבצים בנושא אולימפיאדת אינסברוק בוויקישיתוף אתר האינטרנט הרשמי של אולימפיאדת אינסברוק (באנגלית) אולימפיאדת אינסברוק, באתר אנציקלופדיה בריטניקה (באנגלית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
איפנמה

איפנמה (Ipanema) היא שכונה הממוקמת בדרום העיר ריו דה ז'ניירו, ברזיל, בין השכונות לבלון וארפואדור. מקור שמה הוא בטופי עתיקה, y panema, ומשמעותו "מים עקרים". המקום נקרא כך כי חופיו נחשבים לאתר גרוע במיוחד לדיג. חופה של איפנמה הונצח בשיר "הנערה מאיפנמה", שכתב ויניסיוס דה מוראיס והלחין אנטוניו קרלוס ז'ובים ובוצע על ידי ז'ובים עצמו, ז'ואאו ז'ילברטו עם אסטרוד ז'ילברטו וכן על ידי סטן גץ. השיר בסגנון הבוסה נובה זכה לפרסום בינלאומי באמצע שנות ה-60 ונחשב לידוע בקטעי הבוסה נובה שנכתבו עד כה. רוב שטחה הנוכחי של איפנמה היה שייך לז'וזה אנטוניו מוריירה פיליו, הברון של איפנמה. משמעות השם "איפנמה" בשפת טופי עתיקה היא "מים רעים", במובן של גרועים לדיִג, משום שהגלים נחלשים קרוב מדי לחוף, וכך מבריחים את הדגים. איפנמה היא אחד האזורים היקרים ביותר למחיה בריו. השכונה סמוכה לקופקבנה, אך היא אחידה יותר ואיננה כוללת אזורים עניים. קל יחסית לנווט באיפנמה, משום שרחובות השכונה מסודרים בתבנית שתי וערב. בשכונה מסעדות ידועות בעולם, בתי קפה וחנויות. את תרבות החוף מובילים הגולשים ואוהבי השמש הרבים שנפגשים מדי יום על החוף. איפנמה שיחקה תפקיד בתרבותה של ריו מאז ומתמיד. יש בה אוניברסיטאות, גלריות אמנות, תיאטראות ובתי קפה. איפנמה עורכת קרנבל משלה, נפרד מזה של ריו. המצעד של איפנמה מושך אליו עד 15,000 אנשים לרחובות השכונה בזמן הקרנבל. חופה של איפנמה מפורסם בכל העולם. שני הרים, המכונים "שני אחים" (Dois Irmãos) נישאים מצידו המערבי של החוף. החוף מחולק למקטעים על ידי נקודות המכונות "סוכות מצילים" (postos). בירה נמכרת בכל מקום לאורך החוף, לצד משקה הקשאסה המסורתי. על החוף ניתן תמיד למצוא מעגלי אנשים המשחקים כדורגל, כדורעף ופוצ'יוולי, משחק שהוא שילוב של כדורעף וכדורגל, ושמקורו בברזיל. בחורף יכולים הגולשים ליהנות מגלים שגובהם 3-4.5 מטרים. צבע המים יכול להשתנות מכחול בהיר, ועד ירוק עכור לאחר גשמים עזים. תחלופת מים קבועה שומרת את המים נקיים. מבנה החוף הבוגדני יוצר לעיתים קרובות זרמים מהירים. אחד הדברים המעניינים בנוגע לחוף איפנמה הוא שיש בו אזור הנקרא "החוף העליז", ליד רחוב Farme de Amoedo, הידוע בתור אזור ידידותי להומוסקסואלים, עם דגל הגאווה מתנופף באוויר. ממערב לתחנה הצבעונית, לקראת לבלון נמצאת רצועת חוף ידועה אחרת, הנקראת Poste Nove ("הנקודה התשיעית", על שם סוכת המציל התשיעית), שבה מתאספים לעיתים קרובות קריוקאים (כינוי לתושבי ריו), צעירים ויפים לבושים במכנסי שלושת-רבעי. באופן כללי, איפנמה נחשבת לאחד הרבעים הבטוחים ביותר באזור הדרומי (Zona Sul). תושבי השכונה שייכים ברובם למעמד הבינוני והבינוני-גבוה. ככזו, יש בה נוכחות משטרתית גבוהה יותר מאשר באזורים אחרים. All about Ipanema, באתר All about Ipanema
ג'ורג' בה

ג'ורג' בה (בצרפתית:ז'ורז' בה - Georges Ba; ‏נולד ב־21 בינואר 1979) הוא כדורגלן מחוף השנהב, המחזיק בנוסף גם באזרחות צרפתית, ומשחק בעמדת החלוץ. בה החל את הקריירה המקצועית שלו בעונת 1997/1998 בקבוצת פ.צ. טור הצרפתית ששיחקה באותה העונה בליגה הצרפתית השנייה. בה שיחק בקבוצה זו במשך שלוש עונות עד שעבר לקבוצת סנואה סן גרטיין, אף היא בליגת המשנה בצרפת. לאחר עונה אחת בסנט גרטיין עבר לקבוצה שלישית באותה ליגה, בזאנסון. בעונת 2003/2004 עבר בה לקבוצת ניס ששיחקה בליגת העל הצרפתית, אך לאחר עונה אחת בליגה הבכירה ירד בה לליגת המשנה ועבר לשחק בקבוצת מונפלייה. בסוף בעונה זו הקבוצה סיימה במקום השמיני ולא עלתה לליגה הבכירה. במהלך אותה עונה עבר בה לקבוצת לה מאן, גם היא בליגת המשנה ועזר לה לעלות לליגה הבכירה. בעונת 2005/2006 שוב עבר בה לקבוצה אחרת, טרואה והמשיך בה שתי עונות עד שבסוף עונת 2006/2007 ירדה הקבוצה לליגת המשנה הצרפתית. בעונת 2007/2008 עבר בה לשחק בקבוצת מכבי נתניה הישראלית, אך שוחרר מהקבוצה בפגרת החורף של ליגת העל בעקבות פציעה, בעונת 2008/2009 חזר לנתניה לאחר שזו חיפשה חלוץ שיחליף את אייזיק אובודו אוקוצ'ה. בסיום העונה עבר לאז'אקסיו מהליגה השנייה בצרפת, ולאחר מכן שיחק בקבוצות נוספות מהליגות הנמוכות בצרפת. בשנת 2003 הופיע פעמיים במדי נבחרת חוף השנהב. ג'ורג' בה, באתר Transfermarkt ג'ורג' בה, באתר Soccerway ג'ורג' בה, באתר National Football Teams ג'ורג' בה, באתר FootballDatabase.eu
הר ארג'ייס

הר ארג'ייס (בטורקית: Erciyes Dağı, בעת העתיקה נודע בשם "הר ארגאוס" – "Mons Argaeus") הוא הר געש כבוי הניצב בקפדוקיה במרכזה של רמת אנטוליה, כ-25 ק"מ מדרום לעיר קייסרי. ההר שוכן בחלקו הצפוני של רכס הרי האנטי-טאורוס. ההתפרצויות הגעשיות של ההר תרמו במידה רבה להיווצרות נופה האופייני של קפדוקיה, וייתכן שהתפרץ אך במאה ה-3 לפנה"ס כמתואר במטבעות רומים. ההר שגובהו 3,916 מטר, משקיף על סביבתו מגובה של כמעט שלושה ק"מ, ונחשב לסימן ההיכר של קייסרי ומתנוסס על סמל העיר. הר ארג'ייס הוא יעד תיירותי הן למטיילים בקיץ והן לחובבי ספורט החורף המגיעים לאתר הסקי הקטן שעל מורדתיו הצפוניים. ערך מורחב – הור ההר הצפוני חיים בר-דרומא מציע כי הר ההר המקראי, המסמן את הגבול הצפון מערבי של ארץ ישראל בתנ״ך, אינו אלא הר ארג׳ייס הבולט והמרשים בקרב ההרים באזורו. קייסרי מדיה וקבצים בנושא הר ארג'ייס בוויקישיתוף ח. בר-דרומא, וזה גבול הארץ, ירושלים: הוצאת "באר" לחקר המקרא והארץ בסיוע מוסד הרב קוק, תשי"ח–1958; מהדורה דיגיטלית, עמוד קפ
אולימפיאדת לייק פלאסיד (1980)

אולימפיאדת החורף ה-13 נערכה מ-14 בפברואר עד 23 בפברואר 1980 בכפר לייק פלאסיד, שבמדינת ניו יורק בארצות הברית. זו הפעם השנייה שהמשחקים האולימפיים נערכים במקום זה, הפעם הראשונה הייתה בשנת 1932. זו הפעם הראשונה שהשתמשו בשלג מלאכותי באולימפיאדת חורף. במשחקים אלו השתתפו בפעם הראשונה ספורטאי סין העממית. בעקבות החלטת הוועד האולימפי הבינלאומי כי טאיוואן תשתתף תחת השם טייפה הסינית ולא תחת השם הרפובליקה הסינית - החרימה טאיוואן את המשחקים. אריק היידן מארצות הברית זכה ב-5 מדליות זהב בהחלקה מהירה ובכך היה לספורטאי היחיד בהיסטוריה (נכון ל-2014), שזכה בחמש מדליות זהב באולימפיאדת חורף אחת והספורטאי היחידי שזכה בכל אחד מחמשת המקצים (מ-500 מטר ועד 10000 מטר) בכלל. ה"נס על הקרח" - ניצחונה המפתיע של נבחרת ההוקי קרח של ארצות הברית, שהורכבה משחקנים חובבים אלמונים, 3:4 על נבחרת ברית המועצות שנחשבה אז לנבחרת הטובה בעולם. ארצות הברית המשיכה עד זכייה מפתיעה במדליית הזהב. חברי אותה נבחרת - לבושים במדים שלבשו באותו משחק - הדליקו יחדיו את הלפיד האולימפי בטקס הפתיחה באולימפיאדת סולט לייק סיטי (2002). מדיה וקבצים בנושא אולימפיאדת לייק פלאסיד בוויקישיתוף אתר האינטרנט הרשמי של אולימפיאדת לייק פלאסיד (באנגלית) אולימפיאדת לייק פלאסיד, באתר אנציקלופדיה בריטניקה (באנגלית)
עמק הנופלים

עמק הנופלים (בספרדית: Valle de los Caídos) הוא אתר הנצחה לחללי מלחמת האזרחים בספרד. ב-1 באפריל 1940 במלאת שנה לניצחונו הודיע הגנרל פרנסיסקו פרנקו על כוונתו להקים אתר הנצחה לחללי המלחמה. המקום שנבחר היה במקום בולט ברכס הרי גואדאראמה, כ-50 ק"מ צפונית-מערבית לבירה מדריד. אלפי אסירים פוליטיים משורות הרפובליקנים גויסו לעבודת כפייה זו. העבודה נעשתה בתנאים פרימיטיביים ונמשכה 18 שנים. עשרות נהרגו ונפצעו במהלך העבודה שעיקרה הייתה חציבת הבזיליקה הארוכה בעולם בסלע ההר. האתר נחנך ב-1 באפריל 1959 במלאת 20 שנה לסיום המלחמה. אורך הבזיליקה הוא 262 מטר (זו של בזיליקת פטרוס הקדוש בוותיקן הוא "רק" 182 מטר). קוטרה של כיפת הבזיליקה הוא 42 מטר ובה פסיפס המתאר את הגיבורים הספרדים החוסים בצילם של ישו ומריה. למרגלות המזבח נמצאות מצבות הקבר של מייסד הפלנחות חוסה אנטוניו פרימו דה ריברה שהוצא להורג ב-1936 ובעבר גם הקבר של הגנרל פרנקו עצמו. במקום ארונות קבורה של 40,000 חיילים ואזרחים משני עברי המתרס, וזאת עקב רצונו של פרנקו שהמקום ישמש גם אתר לפיוס האומה הספרדית. אל הצלב המתנשא לגובה 152 מטר ונשקף למרחק רב, מוביל פוניקולר. המקום הוא אתר תיירות פופולרי. מדי שנה ב-20 בנובמבר נערך לפרנקו טקס אזכרה על ידי חסידיו. באוגוסט 2018, הוציאה הממשלה הספרדית הסוציאליסטית צו להעברת שרידי גופתו של הגנרל פרנקו מהמקום. הצו אושר בפרלמנט בספטמבר והוצא לפועל באוקטובר 2019. מדיה וקבצים בנושא עמק הנופלים בוויקישיתוף אתר האינטרנט הרשמי של עמק הנופלים מדריך תיירות לעמק הנופלים היסטוריה וצילומים של עמק הנופלים מאמר על עמק הנופלים רויטרס‏, העברת שרידי גופתו של הגנרל פרנקו פותחת מחדש את הפצעים בספרד, באתר וואלה, 26 באוגוסט 2018 סוכנויות הידיעות, ספרד: עצמות הרודן פרנקו הוצאו מהקבר, באתר ynet, 24 באוקטובר 2019.
כבישים מהירים בטורקיה

מערכת הכבישים המהירים בטורקיה מודרנית יחסית בשל כך שרוב הכבישים חדשים. חלק מהכבישים המהירים מוארים ורובם בני שישה נתיבים לפחות. המהירות המקסימלית המותרת בכבישים המהירים בטורקיה, בהיעדר הנחיה אחרת, היא 120 קמ"ש לרכב פרטי, 100 קמ"ש לאוטובוסים ו-90 קמ"ש לרכב כבד. הבעיה העיקרית של הרשת היא בכך שהיא עדיין מצומצמת למדי ולמעט באזור איסטנבול, איזמיר, אנקרה ומישור צ'וקורובה פריסת הכבישים דלילה. עם זאת, המדינה משקיעה משאבים רבים בהרחבת רשת הכבישים. בעוד שבשנת 1973 היו רק 24 ק"מ של כבישים מהירים במדינה כולה, בשנת 2006 כבר היו כבישים מהירים באורך כולל של 1,987 ק"מ ו-485 ק"מ נוספים היו בשלבי סלילה. שני פרויקטים רחבי היקף הם חיבור הערים אנקרה ואדנה (O-21) וחיבור בורסה ואיזמיר. המילה הטורקית לכביש מהיר היא "אוטויול" - "Otoyol" (מ"אוטו" Oto ו"דרך" Yol), ולכן הסימון לכבישים אלה הוא באות "O". הכבישים באזור ים השיש ואיסטנבול מסומנים בספרה בודדת, באנטוליה בשתי ספרות שהראשונה שבהן היא "2", באזור איזמיר וחוף הים האגאי בשתי ספרות שהראשונה שבהן היא "3" ובאזור חוף הים התיכון ומישור צ'וקורובה בשתי ספרות שהראשונה שבהן היא "5". שילוט כבישים מהירים בטורקיה הוא בצבע ירוק בדומה לנהוג באיטליה, שווייץ, יוון ועוד. השימוש בשישה מהכבישים המהירים בטורקיה כרוך בתשלום בהתאם למרחק הנסיעה. בנוסף לכך חציית שני גשרי הבוספורוס סמוך לאיסטנבול כרוך גם הוא בתשלום אגרה. ההכנסה הכוללת מאגרות שנגבו בכבישים המהירים עמדה בשנת 2005 על סך של 231 מיליון לירות טורקיות חדשות. אגרה זו נגבתה מכ-90 מיליון כלי רכב שחצו את גשרי הבוספורוס ומכ-80 מיליון כלי רכב שעשו שימוש ביתר כבישי הרשת הכפופים לתשלום אגרה. כבישי טורקיה (לאו דווקא המהירים) מהווים חלק משתי רשתות כבישים בינלאומיות: הרשת האירופית והרשת האסיאתית. החשוב בכבישי הרשת האירופית העובר בתחומי טורקיה הוא כביש אירופי E90 החוצה את המדינה מהגבול העיראקי דרך אדנה, אנקרה, בורסה ועד לגבול היווני. הכביש מסתיים בסופו של דבר בליסבון. כביש חשוב נוסף הוא כביש אירופי E80 החוצה את טורקיה מהגבול האיראני במזרח ועד לגבול הבולגרי במערב, ומוביל גם הוא עד ליסבון. כביש אירופי E70 עובר לאורך חופי הים השחור וכביש אירופי E87 יוצא מאנטליה ונמתח לאורך חופי הים האגאי. הרשת האסיאתית כוללת כבישים באורך של 5,254 ק"מ בתחומי המדינה, והעיקריים שבהם הם כביש אסיאתי AH1 המוביל מאדירנה לאורך 20,557 ק"מ עד לטוקיו וכביש אסיאתי AH5 המוביל מהראשונה לאורך 10,380 ק"מ עד שאנגחאי. כלכלת טורקיה הרשות הטורקית לדרכים (אורכב 23.10.2009 בארכיון Wayback Machine) כל הכבישים המהירים בטורקיה כולל תיאור דרך מפורט הרשות הטורקית לדרכים
מצר יבשה

מצר יבשה או איסתמוס הוא רצועת יבשה שמקשרת חטיבות יבשה רחבות ומפרידות בין שטחים ימים. השם הלועזי איסתמוס, שפירושו ביוונית (ἰσθμός) "מעבר צר", הוא שמו המקורי של מצר קורינתוס וגם משמש בתור המונח הגאוגרפי לכול מצרי היבשה. לעיתים קרובות בונים תעלות דרך מצרי יבשה על מנת ליצור קיצורי דרך לתחבורה ימית. דוגמאות לכך הן תעלת פנמה ותעלת סואץ שנבנו במצר פנמה ובמצר סואץ, בהתאמה. מצר יבשה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
הרשות לרדיו ולטלוויזיה בטורקיה

הרשות לרדיו וטלוויזיה בטורקיה (טורקית Türkiye Radyo Televizyon Kurumu או TRT) הוקמה מכוח חוק ב-1964 והיא רשות השידור הממלכתית בטורקיה. הרשות ירשה את מקומו של "רדיו טורקיה" (Türkiye Radyoları), והחלה בשידורי טלוויזיה ב-1 במאי 1967. תחנות הרדיו והטלוויזיה של הרשות היו היחידים במדינה עד כניסתן של תחנות רדיו מסחריות לפעולה ב-1990, ותחנות טלוויזיה מסחריות החלו לפעול ב-1992. הנהלת הרשות שוכנת באנקרה ויש לה שמונה סניפים נוספים ברחבי המדינה. רוב תקציבה של הרשות מגיע מגביית אגרות וממס קנייה (70%), והיתר ממימון ממשלתי (20%) ומפרסום (10%). הרשות מפעילה חמישה ערוצי טלוויזיה בטורקיה עצמה: TRT1 - מ-1967: ערוץ לשידורים כלליים וחדשות. TRT2 - מ-1986: בעיקר תוכניות תרבות, אמנות ותוכניות דוקומנטריות. TRT3 - מ-1989: ספורט ושידורים מהפרלמנט. TRT4 - מ-1990: ערוץ חינוכי. TRT GAP - מ-1989: פונה לצופים בדרום-מזרח אנטוליה, קרי, בעיקר לאוכלוסייה הכורדית (אך לא בשפה הכורדית). TRT6 - מה-1 בינואר 2009: ערוץ בשפה הכורדית. בהמשך מתוכנן גם תוכן בערבית ופרסית. במישור הבינלאומי מפעילה הרשות שני ערוצים (TRT İnt) ו-TRT-TÜRK הפונה למדינות דוברות שפות טורקיות. הרשות מפעילה הרשות 5 ערוצי רדיו ששידוריהם נקלטים ברחבי המדינה, ואת "רדיו קול טורקיה" ("Türkiye'nin Sesi Radyosu" או TSR, מילולית "רדיו קולה של טורקיה"), המשדר ב-27 שפות שונות. מדיה וקבצים בנושא הרשות לרדיו ולטלוויזיה בטורקיה בוויקישיתוף אתר האינטרנט הרשמי של הרשות לרדיו ולטלוויזיה בטורקיה הרשות לרדיו ולטלוויזיה בטורקיה, ברשת החברתית פייסבוק הרשות לרדיו ולטלוויזיה בטורקיה, ברשת החברתית אקס (טוויטר) הרשות לרדיו ולטלוויזיה בטורקיה, ברשת החברתית אינסטגרם הרשות לרדיו ולטלוויזיה בטורקיה, סרטונים בערוץ היוטיוב לצפייה או האזנה בשידור חי בניין TRT באנקרה - צילום אוויר באתר Google maps
הכתבה

הכתבה היא אמצעי להעברת מידע, כאשר אדם מקריא טקסט בקול בתיאום עם אדם אחר (או קבוצה) שמעביר את דבריו לכתב. לשימוש בהכתבה יכולות להיות מספר סיבות: ייעול זמן - לדוגמה, כאשר מנהל מכתיב מסמך לפקיד המיומן בהקלדה. סיוע בכתיבה לאדם בעל ליקוי המקשה עליו או מונע ממנו לכתוב - לדוגמה, סופר עיוור המעוניין להכתיב טיוטה לספרו. כאשר אמצעי הכתיבה אינו ברשות המקריא - לדוגמה, לקוח מקריא הודעה לשליחה במברק או כאשר אדם מתקשר ומבקש להשאיר למישהו הודעה כתובה. לצורך העברת מידע (כחלק מהדרכה) - כאשר מורה מכתיב בכיתה מידע שהתלמידים צריכים לרשום במחברתם. בתחילת המאה ה-21 השימוש בהכתבה פוחת מסיבות שונות ובהן הפיכת ההקלדה למיומנות נפוצה ושיפור בטכנולוגיית זיהוי דיבור. מבחן הכתבה הוא בדיקת כתיב נכון בצורת מבחן. במסגרת ההכתבה ניתנות מספר מילים, לעיתים כאלו שנלמדו מראש, ומטרתו של הנבחן היא לאיית אותן בצורה תקנית. שגיאות כתיב גורמות להורדה של נקודות בהכתבה. לרוב נבחרות מילים שבהן יש פוטנציאל לשגיאות כתיב כך שההכתבה תהיה מאתגרת, במיוחד בגילאים מבוגרים יותר. שיטות הניקוד בהכתבות מגוונות מאוד. לעיתים הציון ההתחלתי בחישוב הוא הניקוד המרבי (לרוב 100), ועל כל טעות מורד סכום קבוע מראש של נקודות. במקרים אחרים לכל מילה מוקצה ניקוד משלה, שבתוכו מחולקות הנקודות על כתיבת המילה: לעיתים בשיטת "הכל או כלום" שבה אם יש במילה שגיאת כתיב אין מקבלים אף נקודה על המילה ולעיתים בשיטה יחסית שבה ניתן לטעות רק חלק מהטעויות האפשריות ולקבל חלק מהנקודות. הדבר תלוי לרוב בהחלטה של המורה. חוקרי לשון משתמשים לעיתים קרובות בהכתבות ככלי לבדיקת ההצלחה בכתיב של קבוצות שונות מבחינת כישרון ויכולת, מעמד סוציו-אקונומי, אתניות ו/או גיל בכתיבתן של מילים שונות. ממחקרים אלו מוסקות מסקנות לגבי הגורמים להצלחה או כישלון ברכישת הכתיב התקני והדרכים החינוכיות להקנות אותו. לעיתים החוקרים מעדיפים להשתמש במילות תפל כדי לבודד את הגורמים הלשוניים. מנהג הפופולרי בעיקר בארצות הברית הוא תחרות איות, שבה אנשים מתחרים זה נגד זה בכתיבת מילים. בארצות הברית קיימת אף תחרות איות ארצית שמתקיימת מדי שנה. סימני כתיב פרוטוקול קצרנות מדיה וקבצים בנושא הכתבה בוויקישיתוף
Back in Black

Back in Black הוא אלבומם השביעי של להקת ההארד רוק AC/DC שיצא ב-25 ביולי 1980. האלבום הוא האלבום השני הנמכר ביותר בעולם והאלבום הנמכר ביותר בעולם שנעשה על ידי הלהקה. בשנת 2020, האלבום דורג על ידי מגזין הרולינג סטון במקום ה-84 ברשימת 500 האלבומים הגדולים בכל הזמנים. Back in Black הוא אלבומם הראשון של AC/DC שהוקלט ללא הזמר הראשי רונלד בון סקוט שמת ב-19 בפברואר 1980. הלהקה התאוששה בתוך זמן קצר, צירפה אליה את הזמר בריאן ג'ונסון ובחודש אפריל נסעו להקליט את האלבום באולפני קומפאס פויינט בנסאו, בירת איי הבהאמה. כ-49 מיליון עותקים מהאלבום נמכרו ברחבי העולם, 22 מיליון מהם בארצות הברית לבדה, והוא האלבום הרביעי הנמכר ביותר בארצות הברית. בשנת 2003 בחר אותו מגזין הרולינג סטון במקום ה-73 ברשימת 500 האלבומים הגדולים בכל הזמנים, ובמקום ה-26 ברשימת האלבומים הגדולים של שנות ה-80. לאלבום יצאו חמישה סינגלים: Hells bells; You Shook Me All Night Long הבולט בשימוש בפעמון במהלך הנגינה וההופעות; Back in Black, אשר נכתב והולחן על ידי אנגוס יאנג ומלקולם יאנג והוא נכתב על חזרתו של אנגוס לנגן על גיטרה אחרי מות הסולן הקודם של AC/DC, בון סקוט; Shoot to Thrill ו-Rock and Roll Ain't Noise Pollution. "Hells Bells" – 5:12 "Shoot to Thrill" – 5:17 "What Do You Do for Money Honey" – 3:35 "Givin' the Dog a Bone" - 3:32 "Let Me Put My Love into You" – 4:15 "Back in Black" – 4:15 "You Shook Me All Night Long" – 3:30 "Have a Drink on Me" – 3:59 "Shake a Leg" – 4:06 "Rock and Roll Ain't Noise Pollution" – 4:15 כל השירים נכתבו על ידי אנגוס יאנג, מלקולם יאנג, ובריאן ג'ונסון. בריאן ג'ונסון — זמר אנגוס יאנג — גיטרה ראשית מלקולם יאנג — גיטרת לווי, קולות רקע קליף ויליאמס — גיטרת בס, קולות רקע פיל ראד — תופים מידע על האלבום Back in Black באתר MusicBrainz מידע על האלבום Back in Black באתר AllMusic האלבום Back in Black באתר Discogs האלבום Back in Black באתר ספוטיפיי רוברט לוין, Ageless and Defiant, AC/DC Stays on Top Without Going Digital‏, 10 באוקטובר 2008, הניו יורק טיימס Billboard 200 Albums, Billboard, ‏2023 (באנגלית אמריקאית) Catalog Albums, Billboard, ‏2023 (באנגלית אמריקאית) Top Rock & Alternative Albums, Billboard, ‏2023 (באנגלית אמריקאית) Top Rock Albums, Billboard, ‏2023 (באנגלית)